TEMELJI MUDROSTI O UREĐENJU SVIJETA 


Autor: Hasan Kjafija(Kafija) Pruščak(1544.-1615.) 
(Prilog) 

(Hvala onom Pomagaču i Pobjedniku koji je omogućio pobjedu, koji je vojsci dina 
vodič u trijumfu, a neprijateljima je poraz donio. Neka je salavat i selam Božijem' 
Poslaniku čija je sama pojava bila velika mu'džiza, njegovim ashabima i časnoj 
porodici s kojim je izgradio uzvišeni šerijat. 
Zatim. U to vrijeme padišah - koji je Božija sjena 1 koji je šahinšah, sultan sultana 
Ruma, Arapa i Perzijanaca, vladar nad vladarima naroda, osvajač tvrđava nevjerničke 
Mađarske, pobjednik nad nevjernicima Erdelja, - ukratko sultan porodice Osmana, 
sultan vremena i vremena, jedinstven u doba Osmana, Ebul-Feth Drugi, sultan Gazi 
Mehmeđd-han, sin sultana Sulejinan-hana -nemoguće ga je dovoljno pohvaliti, niti bi 
opis njegovih vrlina time bio upotpunjen - neka Allah ovjekovječi njegov hilafet i učini 
trajnom njegovu vlast do suđenog vremena i do kraja vremena - naredio je svojom 
sjajnom uzvišenošću 1 srećom, srčanošću 1 moći, da se ide u pohod na Jegar. Naložio je 
onima koji pozivaju da iskupe sve na jednom mjestu i da se krene u spomenuti pohod, 
u sigurno osvojenje 1 pobjedu vjere. U tim velikim događajima, u veličanstvenoj bitci, 
blagoslovljenom boju i ratu našao sam se i ja, ničice padnuvši na zemlju u molitvi, 
mnogostruka hvala Allahu Velikome. Prije toga, povučen u samoću akhisarske tekije, u 
osami jednog ćošeta, sastavio sam, sročio 1 ispisao jednu poslanicu koja se odnosi na 
uređenje svijeta, te je na tome blagoslovljenom i sretnom pohodu predstavio istaknutim 
učenjacima iz sultanove blizine, uglednim 1 časnim vezirima Divana. SVI su je 
prihvatili i odobrili, hvalili i prehvalili, te mi predložiše da je prevedeni i 
prokomentarišem na turskom jeziku. Hvala Tebi Bože, gospodaru svijeta. Ti daješ vlast 
onome kome želiš, a kome hoćeš Ti je oduzimaš. Neka je blagoslovljen Tvoj poslanik 
Muhammed, najslavniji vjerovjesnik, njegov rod i njegovi drugovi, razumni i mudri 
ljudi, dok zemlja postoji i svemir se kretati ne prestaje. A zatim. Kafija al-Akhisari 
kome treba Allah što sve stvori, kome Allah Svevišnji za ono što Ga je molio pomoć 
dade 1 sačuvao ga od onog što ga obeščastiti mogade, veli: 
Kada sam uvidio, godine hiljadu i četvrte(1595.po gregorijanskom kalendaru), da je u 
uređenju svijeta nastao nered i u odnosima među ljudima zbrka, naročito u islamskim 
zemljama, neka ih uzvišeni Bog uredi i sačuva do sudnjeg dana, jedne noći, nakon 
obavljenih molitvi, okrenuo sam lice Stvoritelju nebesa i zemlje. Na to me On svojom 
dobrotom nadahnu s nešto mudrosti 1 učini, iz svoje šušte dobrote, da shvatim ono što 
nisam znao 1 dade da se sjetim Njegovih riječi. 
"Bog neće izmijeniti stanje jednog naroda dok on sam sebe ne izmijeni".(iz Kur'ana) 
te mi otvori srce na razmišljanje o stanju u kojem se nađoše ljudi 1 o uzrocima njihove 
promjene. Kada sam, s Njegovom dobrohotnom pomoći, razmotrio ono što se desilo u 
proteklih deset 1 više godina (od devet stotina osamdesete godine)(1572. po greg.), tim 
povodom ukazaše mi se neki pojavni oblici 1 uzroci stanja, a Bog najbolje zna šta je 


tačno. 

Na prvom mjestu je zanemarivanje pravde 1 vođenja valjane politike, a tome je uzrok 
što se državni poslovi ne povjeravaju ljudima sposobnim Za njih. 

Drugo, nemaran odnos prema savjetovanju, razmjeni mišljenja 1 planiranju, a tome su 
uzrok oholost i uobraženost velikaša, te njihovo izbjegavanje da se druže s učenjacima 
i mudrim ljudima. 

Treće, indolentnost u rukovođenju vojskom 1 upotrebi oružja 1 ratne opreme za vrijeme 
borbe s neprijateljima, a uzrok je u tome što se vojnici ne boje starješina. 

Najzad, uzrok svih uzroka i krajnost u tom pogledu je lakomost na mito i sklonost ka 
ženama. 

Potom se, plačući, pomolih Svevišnjem Bogu žaleći se na nesrećna vremena. On me 
naputi da napišem kratko 1 korisno djelo iz ove oblasti (dakle iz domena uređenja 
svijeta) koje će sadržavati riječi iz jezgrovitih izlaganja o reformi načela uređenja 
(svijeta), odnosno solidnu knjigu koja će obuhvatiti suštinu učenja razboritih ljudi iz 
različitih znanosti i mudrosti o jačanju temelja poretka. (Pri izradi ovog djela) koristio 
sam se knjigama starih autoriteta 1 velikih mudraca, posebno djelima Anwar at-tanzil 
(Svjetlosti objave) 1 Rawdat al-'ulama" (Vrt učenjaka), neka preuzvišeni Bog učini da 
djelo bude od pomoći vladarima, uputa vezirima, uzor mudracima 1 potpora 
siromasima. Nazvao sam ga ,,Temelji mudrosti o uređenju svijeta" i podijelio ga na: 
uvod, četiri temelja - poglavlja i zaključak, A Allah je onaj od koga se traži pomoć i 
na koga se oslanja. 


UVOD 


Povodi za uređenje svijeta 

Kada je preuzvišeni Bog odredio da postojanje svijeta ovisi o postojanju ljudskog roda 
do određenog dana (sudnjeg dana), da čovjekovo postojanje ovisi o produžetku vrste, a 
ovo se ostvaruje pomoću udruživanja 1 saradnje (djeca i porod su rezultat braka, a 
ovoga nema bez materijalnih dobara koja se, opet, ne mogu steći bez stupanja u 
ekonomske odnose s drugim; znači, to se događa kada ljudi jedni s drugima posluju i 
trguju), tada se ukazala potreba za sistemom kojim se na najbolji način reguliše 
čovjekov problem za sva vremena. Potom, drevni učenjaci i mudraci, s Božijom 
pomoću 1 nadahnućem, razvrstaše ljude na četiri staleža: stalež određen za mač, stalež 
odreden za pero, stalež određen za poljoprivredu 1 stalež određen za zanatstvo i 
trgovinu, a upravu nad svima njima dadoše vladaru. 

Što se tiče prvog staleža, njega sačinjavaju vladari, carevi (i veziri), njihovi namjesnici 
politikom na osnovu uputa učenjaka i mudraca; voditi borbe 1 vojevali radi odbrane od 
neprijatelja, te obavljati ostale poslove koji spadaju u dužnost vladara, o čemu će 
kasnije bili govora. 

Drugi stalež sačinjavaju učenjaci, mudraci 1 ostali pošteni, čestiti 1 slabi (slabi, koji nisu 
sposobni za vojsku nego za molitvu) ljudi prilježni molitvi. Njihova dužnost je: bdjeti 


nad izvršavanjem Božijih naredbi i zabrana pisanom riječju 1 predavanjem; saopštavati 
šerijetske odredbe svim staležima; davati svoje mišljenje, te učestvovati u planiranju i 
savjetovanju; podučavati u vjeri i pobožnosti; podslicati ljude na pobožnost i lijepo 
ophođenje; moliti za dobro svih, uopšte, a za dobro sultana posebno. 

Što se trećeg staleža liče, njega sačinjavaju zemljoradnici, poznali u naše vrijeme pod 
imenom raja 1 beraja. Njihova dužnost je da se zalažu 1 trude u proizvodnji (životnih 
namirnica) koje su uvjet opstanka, da se bave obradom polja i sadnjom vrtova, te 
uzgojem stoke kako bi sc podmirile potrebe svih staleža. Ovo je, poslije sticanja znanja 
i borbe za vjeru, najpoželjniji posao. 

Četvrti stalež, pak, sačinjavaju zanatlije i trgovci. Njihova dužnost je da se zalažu za 
sve što je neophodno iz oblasti zanatske 1 trgovačke djelatnosti, kao 1 za ono čime se 
ljudi koriste. 

Što se tiče onoga koji izvan ovih staleža, ne treba ga kao takva ostaviti, nego ga, po 
mišljenju islamskih mudraca, treba primorati da pristupi jednom od njih (staleža), a 
prema sudu nekih filozofa, treba ga pogubiti jer je na terpt ljudskoj zajednici. (U davna 
vremena Vladari su, jedanput godišnje, naređivali da sc pronađu besposličari 1 odstrane. 
Zbog toga su izdavane naredbe zapovjednicima luka evropske Turske (Rumelije) da 
progone nomade i ne dozvole im ulazak u Rumeliju.) 

Ustrajnost svakog slateža na vlastitom poslu je nužan uslov za rad u državi, dok 
zanemarivanje posla ima suprotan učinak. Iz toga je jasno da ne treba obavezivati niti 
prisiljavati jedan stalež da radi poslove drugog staleža jer to prouzrokuje nered 1 rasulo, 
kao što se i dešava u naše vrijeme: zbog toga što su vojnici zanemarili svoju dužnost, 
raja i zanatlije su prisiljeni da idu u borbu. (Spahije i ostali vojnici u ratu izbjegavaju 
svoje obaveze, a oficiri su lijeni 1 rade samo za vlastiti interes. U vilajetu je nestašica i 
skupoća dosegla takav stepen da sc ne može kupiti za deset akči ono što se prije 
kupovalo za jednu akču). Ovo je počelo 1001. godine(1592. po greg.) i traje još 1 danas. 
(Takvo stanje se naročito odnosi na granicu Hrvatske i Bosne. Od spomenute godine 
(1001) seraskeri su svake godine, kad god je bilo vrijeme vojne, slali ljude po vilajetu 
da na silu regrutuju raju 1 beraju koja je prikupljala usjeve, kao i muslimane i zanatlije 
koji su se nalazili u gradovima, što je prouzrokovalo da bijedna raja ostane bez usjeva, 
da se u džamijama po kasabama ne obavlja zajednička molitva niti upućuje dova, pa ne 
samo što su nastale oskudica 1 skupoća i razne nevolje koje haraju vilajetom, ni vojni 
poslovi se ne obavljaju čestito i pojavljuje se dezertiranje). 

Dokle god se vladar bude pridržavao starog ustrojstva u skladu s vjerodostojnim 
šerijatom, biće više reda u državi, poboljšavaće se organiziranost među ljudima, a 
Carstvo će biti moćnije. Kada se zanemare privrženost ovome metodu i držanje tog 
odabranog puta, na sve četiri strane pojavi se izopačenost u državi 1 slabost u upravi, a 
katkada je neizbježno prenošenje vlasti na drugoga. 

Zaštiti, Bože, islamske zemlje od pobuna i Osmansko Carstvo od neizbježnosti 
prelaska vlasti na drugoga! 


PRVI TEMELJ 


O načinu uređenja države i njenom trajanju 

Stub državnog poretka države su pravda i valjana politika. Allal uzvišeni je rekao: 
"Bog zahtijeva da se pravedno i dobro radi..." 

Pod tim se podrazumijeva sve što je dobro za narod 1 vladara. 

Poslanik, alejhiselam, je rekao: "Bog je nebesa "okitio s troje: Suncem, Mjesecom i 
zvijezdama, a zemlju je ukrasio učenjacima, kišom i pravednim vladarima." 

Poslanik a.s. je takođe rekao: "Pravda je dio vjere i moć vladara." 

Neko je rekao: "Ko sprovodi dobro politiku njegovo upravljanje će dugo trajali." 
Kaže se: "Samo se dobrom politikom usavršava upravljanje." 

"Stabilnost države vezana je za pravdu." 

Ardašir Babek je rekao: "Kada vladar okrene leđa pravdi, i narod okrene leđa 
poslušnosti." 

On je također rekao: "Nema vlasti bez ljudi, ljudstva bez materijalnih dobara, 
materijalnih dobara bez prosperiteta, niti prosperiteta bez pravde i dobre politike." 
Rečeno je: "Nema napretka gdje vladar ne postupa pravedno". 

"Moć vladara je u pravdi." 

"Najbolji je vladar onaj koji je dobar u svom poslu i u namjeri, koji pravedno postupa 
prema svojoj vojsci i prema svom narodu." 

Pitao Jazdadžird nekog učenjaka o tome kako dovesti u red carstvo, a on odgovori: 

, Treba blago postupati prema podanicima, ubirati porez bez nasilja i nastojati zadobiti 
njihovu naklonost pravednošću. zaštiti puteve (obezbijediti sigurnost na putevima) i 
pravedne postupati sa obespravljenim (povratili prava potlačenih od tlačitelja)." 
Pitao Abdulah ibn Tahir nekog šejha: "Dokle će vlast ostati u našoj dinastiji?" 

Šejh odgovori: "Dokle god sag pravičnosti bude prostrt po ovoj dvorani.' 

(Znači: Sve dok ti i tvoji podanici budete pravedni.) 

"Zaista Bog neće izmijenili stanje jednog naroda dok on sam sebe ne izmijeni. "(iz 
Kur'ana) 

Neko je rekao: 

"Ko se prepusti nemaru, propašće mu država." "Nemaran je onaj vladar u kome su se 
stekle dvije mahane: predavanje zadovoljstvima i propuštanje prilika." 

Neki učenjak je rekao: "Nema vodiča kao što je razum, čuvara kao što je pravda, mača 
kao što je istina, niti pomoći poput iskrenosti." 

Rečeno je: 

"Pravedan vladar je osiguran Božijom pomoću 1 zaštićen Božijom pažnjom." 

Kada je umro Anuširvan , obilazili su cijelu državu s njegovim lijesom, dok je telal u 
njegovo ime uzvikivao: "Ako sam nekome nešto dužan, neka pristupi!" 


I ne nađe se niko u njegovoj zemlji kome je bio dužan makar jednu paru. 

O, kako je divna ova priča! Zaista, u njoj je ogromna pomoć islamskim vladarima i 
velika pouka njihovim emirima, kada bi htjeli razmišljati. (Pravo je čudo da islamski 
vladari nisu dosegli takav stepen pravednosti kakav je postigao Anuširvan, 
vatropoklonik, nevjernik). 

Zatim, neophodno je da vladar svaki posao povjerava onom ko je za njega stručan, kao 
što na to ukazuju riječi preuzvišenog: 

"Bog vam zapovijeda da povjeravate odgovorne poslove onima koji su ih dostojni..."(iz 
Kur'ana) 

Inače će se protiv vladara pobuniti duhovi ljudi vrijednih poštovanja, a to prouzrokuje 
nered, što se i dogodilo ovih dana. Malo je hiljadu hiljada učenjaka 1 rječitih ljudi 
jednome vladaru, a mnogo mu je jedan neprijatelj. 

Ibn Rumi je pjevao: 

"Nije mnogo imati hiljadu drugova i prijatelja, 

a mnogo je imati samo jednog neprijatelja". 

Muhammcd a.s., je rekao: 

"Ko postavi nekoga za namjesnika, a među podanicima ima podesnijeg od njega, 
iznevjerio je Boga, Njegovog Poslanika i islamsku zajednicu." 

Kaže se: 

"Kako se mogao uzdrmati položaj Sasanida, kad je medu njima bilo državnika poput 
tebe?" 

"Tražili su pomoć službenika skromnih sposobnosti za najodgovornije poslove, 1 desilo 
se što se desilo", odgovori on. 

U njegovom odgovoru je važno upozorenje osmanskoj dinastiji u ovom trenutku...(Još 
od davnina časna tugra(stilizirano ime osmanskih sultana na početku sultanskih akata, a 
blo je u službi grba) za postavljenje na visoke položaje ispisivana je na Visokoj porti 1 
prema njenim zakonima. Od pojave nereda dozvoljava se pisanje tugri namjesnicima u 
raznim mjestima 1 pokrajinama, iz čega proizilazi da se visoki položaji i krupni poslovi 
povjeravaju nesposobnim. Ovo je opasna 1 zabrinjavajuća pojava koje se treba bojati. 
Neka nas uzvišeni Bog uputi i neka pomogne da se odmah postupa na stari način i po 
starim zakonima i neka se sve dobro svrši). 

Zatim, nužno je da vladar izabere ministra učena 1 dobra, jer ako je dobar ministar, 
dobar je 1 vladar, a ako je ministar loš, loš je i vladar. Bože moj, učini da izađe na 
dobro!. 

Poslanik a.s. je rekao: 

"Kada Bog želi dobro nekom vladaru, omogući mu da ima pouzdanog ministra, ako 
nešto zaboravi da ga podsjeti - a ako ga podsjeti, pomogne inu. Ako, pak, Bog to ne 
želi, namijeni mu lošeg ministra, kad zaboravi, ne podsjeti ga, a kad se sjeti, ne 
pomogne mu." 

Kaže se: 


"Ne pitaj za vladara ko je on, nego pogledaj kakav mu je ministar." 

Imao Aleksandar Makedonski nekog saradnika koji mu je bio ministar dugo vremena a 
nije mu nikada skrenuo pažnju na neku grešku. Jednog dana Aleksandar mu reče: 
"Nisi mi više potreban. Ja sam čovjek, a čovjek nije bez grešaka 1 zaboravnosti, pa ako 
nisi opazio nikakvu moju grešku, ti si neznalica, a ako jesi pa si je prikrio, ti si 
izdajnik." 

Neko je rekao: ,,Pouzdan ministar je onaj koji vladaru daje iskrene savjete, a 
nepouzdan je onaj koji je u druženju laskav 1 licemjeran." 

Zatim (vladar) treba da cijeni i poštuje učenjake 1 one koji se mole (za njega), da 
pridobija njihova srca dobročinstvom i naklonošću, da se koristi njihovim 
blagoslovom, savjetima, mišljenjima 1 njihovim planiranjem, da se oslanja na njihove 
riječi više nego na riječi drugih, jer od njih ne dolazi izdaja niti prijevara 1 nije se 
nikada čulo (za tako nešto). Oni su nasljednici vjerovjesnika i donose dobra na ovom i 
budućem svijetu. 

Kaže se: "Ovaj svijet počiva na četiri elementa: nauci učenjaka, pravednosti vladara, 
bogosluženju dobrih 1 velikodušnosti darežljivih." 

Poslanik, alejhisselam, je rekao: "Gledanje u lice učenjaka je bogosluženje, na sudnjem 
danu mjeriće se utrošeno mastilo učenjaka i prolivena krv osvjedočenih boraca na 
Božijein putu i neće se dati prednost jednom nad drugim." 

Kaže se: "Najbolji je vladar koji sjedi u društvu s učenjacima, a najgori učenjak je koji 
sjedi u društvu vladara." 

"Najbolji je vladar onaj koji u srca svojih podanika učvisti ljubav prema sebi, isto kao 
što se njegov autoritet učvršćuje pomoću pet stvari: poštivanje časnog, milost prema 
slabom, pomoć onome koji trpi nepravdu, suzbijanje nasilja neprijatelja i osiguranju 
puteva". (Te vrline vladaru grade spomenik u srcima njegovih podanika.) 

Vladar treba da bude široke ruke jer mu se ljudi pokoravaju samo zbog ovozemaljskih 
koristi, te da njegovo dobročinstvo i milosrđe ne budu posvećeni jednoj grupi ljudi 
budući da vlast islamskog vladara počiva na vojnicima, učenjacima, mudracima, 
uglednicima, siromasima i zanatlijama. 

Kaže se: "Čovjek je rob dobročinstva." 

Neki učenjak je rekao: "Čudim se onome koji kupuje robove za novac, a ne kupuje 
slobodne ljude svojim velikim djelima!" 

Šafi, Bog mu se smilovao, je rekao: "Čini dobro slobodnjacima, pa ćeš zagospodariti 
njima. Najbolja trgovina za plemenite ljude je, zadobiti ih." 

Šari i Ali Abullah Muhammad, neka je Allah zadovoljan njime, je rekao: "Najvrijednije 
pohranjeno blago je ljubav u srcima ljudi." 

Kaže se: "Ko čuva svoju imovinu, gubi svoje ljude." 

(Čuvajući balgajnu i imetak od vojske, koja bi mu inače bila naklonjena, (vladar) čini 
da ona uopšte ne ratuje. Pjesnik je (na perzijskom) rekao: 

"Kada se vojsci zatvori riznica, vojska se susteže latiti mača." 


Upitaše Aleksandra Makedonskog: 
"Zašlo ne gomilaš blago kao što su činili 1 ostali vladari?" "Moje blago su moji 
prijatelji. U njima sabirem svoje bogatstvo, a ne u palatama", odgovori on. 
(Stih (na perzijskom): 
"Bolje je vojsku othraniti nego car na čelu bez vojske ostati.") 
Neko je rekao: 
"Ko ne čini dobra djela, nema ni prijatelja." 
(Stih (na perzijskom): 
"Dostojanstvo čovjeku je u darežljivosti, a svetost njegova u sedždi. 
Ko god ovo dvoje ne posjeduje, bolje da ni njega nije") 
Abu at-Tajjib je spjevao: 
"Zašto će ti bogatstvo ako s njim ne želiš prijatelja razveseliti, a dušmanina da 
ožalostiš?" 
Kako je lijepo rečeno: 
"Dobro djelo od čovjeka se traži, čovjek se po djelu i kudi 1 hvali. 
Četiri stvari uzdišu čovjeka:znanje, blagost, dobročinstvo i darežljivost. 
Al-Busti je rekao:"Ako vladar ne zna darežljiv biti, pusti ga vlast mu neće potrajati." 
On (Al-Busti) takode je rekao: 
"Darežljiv ko je, svi su mu ljudi naklonjeni, 
Novac za čovjeka je ono što ga u iskušenje vodi. 
Dobra djela ko ne čini uistinu drugova ni prijatelja neće imati." 
Ko se uzdigne u svojoj velikodušnosti, i u očima ljudi će se uzdignuti. (Stih (na 
perzijskom): 
"Velikodušan budi kod Boga i ljudi jer 1 ugled biva prema tvojoj štednosti. 
Čija je dobrota velika, raste i njegova vrijednost. Neki je učenjak rekao: 
"Vladar je prema narodu kao brdo prema zemlji". Trebalo bi da vladar bude 
dostojanstven, blag, vrlo strpljiv, pouzdan, te da ne bude nagao u kažnjavanju nekog 
čovjeka ako u njemu čuje nešto, inače niko neće imati u njega povjerenja, a srca 
podanika će dignuti protiv sebe. Kada dođe na očevo mjesto, treba da poštuje očeve 
prisne prijatelje jer su ljubav i mržnja nasljednji. (Dakle, sinovi njegovih (očevih) 
prijatelja ostaju prijatelji, a sinovi neprijatelja neprijatelji). Očevi prijatelji neće 
propustiti da se sam vladar suoči s nevoljom. I neka nad njima ne daje prednost novom 
naraštaju da se njihova srca ne bi digla protiv njega, štaviše, vladar ne treba uopšte ni 
da sjedi u društvu s novajlijama. Kaže se: 
"Druženje s novajlijama odvraća od vjere." 

Odjeljak 
(o znacima opadanja moći vladara i propast države) Znak opadanja moći vladara je 
kada uzima za saradnika neiskusnog 1 onog koji ne vodi računa o posljedicama, kada 
počne nanositi nepravdu svojim prijateljima (1 uopšte nanošenje nepravde narodu je 
jedan od uzroka propadanja), kada se na osnovu osjećanja, a ne na osnovu razuma Vrši 


postavljenja 1 otpuštanja 1 kada se polejenjuju savjeti učenjaka. Kaže se da je znak 
opadanja vlasti učestalost epidemija i smanjenje površina koje se obraduju. 

Smatra se da tri stvari dovode do propasti države: kada sladostrašće i pomama 
zagospodare razumom vladara, kada se pojavi međusobna zavist ministara zbog razlika 
u mišljenju i kada dođe do povlačenja vojnika iz borbe uz ignorisanje savjetovanja o 
ratu. 

Najjasniji znak (propast države) jeste kada se zanemari postupanje po šerijetskim 
propisima i ravnodušnost prema njihovoj primjeni, a najbliži znak je kada zavlada 
nasilje koje širi vojska 1 kad nema interesa da se ono spriječi. 

Ukoliko neki od tih znakova budu poticali od vladara ili se pojave u njegovoj državi, 
ministri 1 učenjaci su dužni da mu odmah skrenu pažnju, a on je dužan da to spriječi i 
otkloni bez oklijevanja. U protivnom, pošto takve pojave uzmu maha 1 prošire se, jedva 
da je mogućno spriječiti nesreću. 

Ibn Abas, neka je Allah zadovoljan njime, prenosi da je Poslanik, alejhi-s-selam, rekao: 
"Predznaci sudnjeg dana su: prestanak vršenja molitvi i povođenje za strastima. 
Vladari će biti nevjernici, ministri griješnici." 

Na to Selman, neka je Allah zadovoljan njime, poskoči i reče: 'Tako mi oca i majke, 
zar će to zaista biti?" 

"Da, Selmane. Tada će se srca vjernika istopiti kao što se topi so u vodi, a neće moći 
ništa promijeniti." 

"Zaista će tako biti?" - ponovi Selman. 

"Da, Selmane. Toga dana će najpokorniji čovjek biti vjernik. Ići će za njima šapučući, 
jer ako progovori, proždrijeće ga, a ako ušuti, presvisnuće od bola", odgovori 


Muhammed.. 
DRUGI TEMELJ 


O savjetovanju, istihari(kada ne možemo da samostalno donesemo odluku pa pitamo 
Boga za rješenje), mišljenju i razmišljanju 

Allah uzvišeni je rekao: 

,, ---dogovaraj se (Muhammeđe) s njima (svojim drugovima) o svemu... "' 

, a nije nepoznato da je on (Muhammed) više znao o svim stvarima. Ovo je rekao kako 
bi to (savjetovanje) postalo praksa i metod njegovih sljedbenika. 

Dakle, neophodno je da vladar i njegovi Zastupnici ne nameću svoje mišljenje, nego da 
se savjetuju s učenjacima, razboritim i iskusnim ljudima koji su oslonac države, kako 
bi se zaštitio od griješaka. (Stih (na perzijskom jeziku): 

"Ne okreći lice savjetovanju jer učeni vele: 

Savjetovanje je stalna dužnost državnika." 

Poslanik, alejhisselam, je rekao: "Onaj koji se savjetuje, ima pomoć." 

Umer ibn al-Hattab(582-664), neka je Allah zadovoljan njime, je kazao; 

"Samo oni ljudi koji se međusobno savjetuju upućeni su na pravi put." 

Sulejman, alejhi-s-selam je rekao: 


"Ne odlučuj, sinko, dok ne upitaš za savjet, pa kada nešto učiniš, nećeš se pokajati." 
Kaže se: 

"Ko počne s istiharom a nastavi savjetovanjem, sigurno je da neće zalutali." 

Takođe se kaže: 

"Ko dobro razmisli, pa zamoli Boga za pravo rješenje 1 posavjetuje se s prijateljem, 
Bog će mu učiniti ono što najviše želi." 

(Hazret) Hasan(624-669) je rekao: 

"Postoje tri vrtse ljudi: čovjek, polučovjek i nečovjek. Čovjek razmišlja i savjetuje se, 
polučovjek je onaj koji razmišlja, ali se ne savjetuje, a nečovjek onaj koji niti razmišlja 
niti se savjetuje." 

(Poslanik) alejhisselam je rekao: 

"Nema nikakvog uspjeha gdje se ne savjetuje". 

(Stih (na perzijskom): 

"Ne obavljaj poslove bez savjetovanja ako želiš veliku korist vidjeti. 

Sve što učiniš bez savjetovanja, 

smatraj greškom, jer ćeš od toga štetu imati.") 

Kaže se: 

"Nema nikakvog mišljenja u onoga koji je usamljen u svome mišljenju." 

Rečeno je: 

"Najpametniji čovjek se ne može odreći savjetovanja s razboritim ljudima, najvatreniji 
konj biča i najsuzdržljivija žena muža." 

Ali, neka je Allah zadovoljan njime, je rekao: 

"Kako li je divna pomoć savjetovanje, a kako je loša sklonost samovolji!" 
Al-Aredžani(Abu Bakr al-Arragani) je ispjevao stihove: 

"Savjetuj se još s nekim kad te jednom nesreća zadesi. 

makar i sam savjetnik bio. 

Oko vidi i ono što je blizu 

1 ono što je daleko, 

ali sebe vidi samo u ogledalu." 

(Stih (na perzijskom): 

"Nemoj se oholiti svojom pameću 1 znanjem stavi ispred sebe ogledalo razmišljanja." 
Omer, neka je Allah zadovoljan njime, bi, kada mu iskrsne neki težak problem, pozvao 
mlade ljude i posavjetovao se s njima. Govorio je: 

"Oni su najoštroumniji." 

Narod veli "Misao starca je poput istrošenog kresiva, a misao mladića poput novog - 
ukreše se i najlakšim dodirom." 

Mudraci (su govorili): 

"Svoju tajnu povjeri jednome, a savjetuj se sa hiljadom". Jedan indijski filozof je rekao: 
"Razmišljanjem se postiže onoliko koliko se može postići milom 1 vojskom." 

(Slih (na perzijskom jeziku): 


"Sa dobrom pripremom moguće je posao uraditi, kakav nije moguće mačem ni kopljem 
obaviti. 

Ne oslanjaj se na bogatstvo, imetak 1 vojsku, već na mišljenja 1 savjet mudraca." 

Kaže se: 

"Razmišljanje je bolja zaštita od snažnih ruku." 

Mensur Abu Ga far al-Mansuru je govorio svome Sinu: 

"Dajem ti dva savjeta: ne govori, a da pri tome ne promisliš, 1 ne čini nešto, a da pri 
tome ne isplaniraš." Kaže se da je misao djelotvornija od britke sablje. 

Fadil ibn Sehl je rekao: "Razmišljanje oštri tupu sablju, a sablja ne oštri lupu misao." 
Mudri ljudi kažu: 

"Pametan čovjek u ratu više vrijedi od hiljadu konjanika. Konjanik ubije deset ili 
dvadeset neprijatelja, a pametan čovjek katkada pobije čitavu vojsku svojim pametnim 
postupkom i planom." 

(Stih (na perzijskom jeziku): 

"Pametnom idejom čitavoj vojsci možeš kičmu slomiti; jednim jedinim mačem tek 
stotinu možeš ubiti") 

Poslanik, alejhisselam, je rekao: "Rat je lukavstvo." 

Neko je rekao: 

"Ako ne možeš pobijedili, posluži se ratnim lukavstvom." Mudraci su rekli: 

"Više se uzdaj u svoje lukavstvo nego u nadmetanje 1 u oprez nego u JUTIŠ." 

Kaže se: "Varka je značajnija od hrabrosti." 

Pjesnik jcerekao: 

"Razmišljanje je ispred hrabrosti odvažnih: ono je na prvom, a ovo na drugom mjestu." 
(Hazreti) Lukman(poslanik a.s., kažu da je 1 ,,arapski Ezop") je rekao: 

"Upitaj za savjet, sine moj, onoga koji je iskusan jer će ti dati savjet koji je skupo 
platio, a ti ćeš ga uzeti badava." Aleksandar je rekao: 

"Ne potejenjuj veliku misao običnog čovjeka, jer zrno bisera se ne smije potcjenjivati 
zbog toga što ronilac nije slavan." "Gledaj šta je rečeno, a ne ko je rekao." 

Pjesnik Mula Favri je rekao: "Prihvati riječi istine ma od koga dolazile." 


Dodatak 


Kaže se da tri stvari ometaju planiranje: prvo, više saradnika koji imaju različito 
mišljenje; drugo, međusobna zavist saradnika zbog ličnog interesa i strasti 1, treće, ako 
se onaj ko se razumije u poslove planiranja izmiče zato što mrzi onoga kome je 
potreban savjet. 

Ali, neka je Allah zadovoljan njime, je rekao: 

"Nikako me uključuj tvrdice u savjetovanje odvratiće te od dobra, a plašiti 
siromaštvom; niti kukavicu učiniće te preslabim za poslove; ni pohlepnog navaliće ti 
pohlepu." Zaista, kukavičluk, škrtost i pohlepa povezuju zlu kob. Spomenute vanredne 
izreke 1 najbolja gledišta ukazuju da su razmišljanje 1 savjetovanje najznačajnije i 
najsavršenije pretpostavke. Upravo u ovo vrijeme oboje su zanemareni i izgubili se 


značaj zbog čega državni poslovi trpe nepravilnosti 1 događaju se grješke 1 slabosti. 
Neka Bog uputi srca vladara 1 ministara najkorisnijim savjetima učenjaka i mudraca, 
neka sjedini svojom milošću njihova srca i učini ih onim koji pogađaju cilj u svim 
slučajevima. 


Treći temelj 
O nužnosti upotrebe ratnih sredstava, ratu, organizaciji vojske i podizanju njenog 
morala 
Svevišnji Allah je rekao: 
O vjernici, budile oprezni ..."(iz Kur'ana), to jest budite oprezni i spremni. 
Allah uzvišeni je takođe rekao: "... i neka budu ,oprezni i uzmu svoje oružje..." (iz 
Kur'ana) 
"Oprez" je ono čime se borac štiti, kao što je, na primjer, pancir 1 slično, a ta riječ 
obuhvata i pametan postupak. "Oružje" - to je poznato. 
Obaveza je držati se 1 jednog 1 drugog. Nije dozvoljeno da se napuste u ratu. Danas je 
već raširena pojava da se napušta oboje. Zbog toga se često dogada da se prilikom 
pohoda bježi (kao na primjer u pohodu na Jegar), naročito u našim krajevima (u Bosni). 
To se dešava stoga što vojskovođe lično ne prisustvuju vojnoj smotri i zbog nebrige o 
tome. Međutim, dužnost je zapovjednika da lično vrši smotru svoje vojske, da prati 
njihovo brojno stanje 1 pregleda njihovo oružje te da se u tome ne oslanja na bilo koga 
drugog, kao što je 1 bio običaj kod bivših sultana. 
Jedna anegdota veli: 
Vršio Aleksandar Makedonski smotru svoje vojske, kad istupi pred njega konjanik na 
hromom konju. Aleksandar naredi da se izdvoji, a čovjek se nasmija. U toj situaciji 
njegov smijeh je Aleksandar shvatio kao oholost, pa ga upita: 
'Šta te zasmijava, a izbacio sam te?" 
"Čudim se tebi", odgovori vojnik. 
"Zašto?" 
"Pod tobom je konj za bijeg, a ispod mene za ustrajnost. Zašto si me onda izbacio?" 
Aleksandar se iznenadi njegovim riječima, te ga vrati nazad. 
Druga anegdota glasi: 
Amr ibn Lejs as Saffar je vršio smotru svoje vojske, kad pored njega prođe vojnik na 
mršavom konju. Amr reče: 
"Prokleo Bog one koji uzimaju novac pa goje stražnjice svojih žena!" 
"E, vladaru", reče ovaj, "da pogledaš stražnjicu moje žene, vidio bi da je mršavija od 
sapi moga konja." 
Vladar se nasmija, naredi da mu daju novac i reče: 
"Uzmi novac po ugoji sapi svoga konja 1 stražnjicu svoje žene." 
(Iz ove dvije anegdote se može Vidjeli da su bivši vladari lično vršili smotru vojske i da 
se nisu na druge oslanjali.) 
Jednom riječju, smotra vojske, praćenje njene spremnosti, gotovosti 1 naoružanja, te 


njene upotrebe 1 korištenja su oslonac u ratu i borbi. Obraćati pažnju na ove stvari je 
neophodno, naročito danas. Nesposobnost u borbi s neprijateljem, kojoj smo bili 
svjedoci ovih dana, nije ništa drugo do zanemarivanja ove značajne stvari i velike 
obaveze koju smo iskusili unazad pedeset godina u našim krajevima (na hrvatskoj 
granici.) 

Naši neprijatelji su pravi ratnici. Kad god pronađu neku vrstu oružja i upotrijebe ga, 
pobijede nas, a kada mi izradimo oružje slično njihovom i upotrijebimo ga, mi njih, uz 
pomoć Allaha, Gospodara, pobijedimo za moć islama. 

U posljednje vrijeme neprijatelj je dao sve od sebe da upotrijebi neka nova oružja - kao 
puške (topove) i slično. Naša vojska ne pridaje značaj tome da ga nabavi 1 upotrijebi, 
čak ne koristi, u dovoljnoj mjeri, ni staro oružje, pa je zapala u stanje u kakvo je već 
zapala. Allah ih uputio na dobro i pomogao im. 

Lukman(a.s.) je rekao: "Oružje je za teške dane", 1 "Ko ne prkosi strahotama, neće 
postići očekivano." 

Zatim je neophodno da (vladari i vojskovođe) bodre vojsku na borbu. Uzvišeni Bog je 
rekao: 

"  .ako vas bude stotinu izdržljivih, pobijedićete dvije stotine; ako vas bude hiljadu, 
pobijedićete, s Božijom voljom, dvije hiljadu. A bog je uz one koji su izdržljiviji. "(iz 
Kur'ana) 

(Ove riječi su došle do punog izražaja u velikoj bitki kod Jegra, gdje je Mehmed- 
han(Mehmed III, 1566-1603) pokazao ustrajnost i strpljenje i u momentu kada se 
islamska vojska povlačila, što je rezultiralo pobjedom koja će se pamtiti do sudnjeg 
dana.) 

Muhammcd, alejhisselam, je rekao: 

"Ne želite susret s neprijateljem, nego molite Boga životnu snagu, pa kada se suočite s 
neprijateljem, strpite se znajući da je džennet pod sjenom sablje." 

Ali, neka je Allah zadovoljan njime, je rekao: "Strpljenje je oruđe pobjede." 

Kaže se: "Kao što magnet privlači željezo, tako strpljenje privlači pobjedu." 

"Strpi se u panciru, uživaćeš u novom odjeljenju." 

Pitali su neke iz dinastije al-Muhaleb(630?-819, vode porijeklo od Abu Sa ida al- 
Azdija) : "Čime ste postigli to što ste postigli?" 

"Jednim trenutkom strpljivosti", odgovoriše oni. 

Kaže se: "Strpljenje su stube: ko se penje uz njih doseže zadovoljstvo". 

Turski velikani su govorili: 

"Zapovjednik u ratu treba da ima osobine nekih životinja: hrabrost pijetla, srce lava, 
nasrlljivost vepra, lukavost lisice, strpljenje ranjenog psa, obazrivost ždrala, opreznost 
gavrana i grabežljivost vuka." 

Neko je rekao: "Spas je u odvažnosti, a smrt u uzmicanju." 

"Hrabrost je strpljivost u određenom času". 

Afrasijab(turanski car koji se borio protiv Perzijanaca) je rekao: 


"Junak je drag čak 1 svom neprijatelju, a kukavica je mrzak čak 1 svojoj majci." 

Ovo se iskusilo na granicama evropske Turske (Rumelije), posebno u našim krajevima 
(na hrvatskoj granici). Neki neprijateljski vojnici, kada vide hrabrost kod nekog od 
naših boraca, zavole ga 1 hvale, a katkad mu pošalju i poklon; Ako, pak, zapaze kod 
nekog kukavičluk, preziru ga 1 ogovaraju, katkad mu pošalju nešto od ženskog nakita (i 
odjeće). 

Kaže se: "Ne potcjenjuj onoga protiv koga ratuješ, jer ako pobijediš, nećeš zaslužiti 
pohvalu, a ako ne budeš u stanju pobijediti, nećeš se opravdali." 

Vojskovođe treba da vojnike upućuju jedne na druge. 

Neki arapski vojnici su govorili: 

"Nismo sreli ni najmanju vojnu jedinicu u kojoj je bio Ali \, neka je Allah zadovoljan 
njime, a da on nije vojnike upućivao jedne na druge." 

Ebu Bekr(571-634, prvi halifa(632-634)) , neka je Allah zadovoljan njime, je, kada 

je poslao Halida ibn Velida(?-642, osvajač Sirije), neka je i njime Allah zadovoljan, 
protiv odmetnika, pisao: 

"Znaj da su u tebe uprte oči Božije koje te štite i promatraju, pa ako si sreo 
neprijatelja, ne obraćaj pažnju na smrt, biće ti poklonjen spas." 

Rešid(Haruna ar-Rašid, 786-809) je savjetovao Abdulmeliku ibn Salihu(?-811, 
namjesnik Medine pa čak 1 Egipta), zapovjedniku njegove vojske: 

"Ti si trgovac Božijim robovima, pa budi pronicljiv suparnik u trgovini ako Vidiš dobit 
- trguj, a ako ne vidiš - čuvaj glavnicu i osim toga, ne traži plijena, pa ćeš postići 
uspjeh." 

Zalim, kada vladar bude prisiljen na borbu, neka lično ne ide naprijed, nego treba da 
ostane pod svojom zastavom, zaštićen svojim vojnicima i oružjem, 1 neka svaki čas 
mijenja odijelo. Ako pobjedom zauzme neprijateljski teritorij, neka ne ostavlja knezove 
jer fanatizam ne izlazi iz njihovih srca (već ostaje 1 prelazi na potomke). U to su nas, 
posljednjih godina (1003.m godine), uvjerili knezovi Moldavije, Vlaške i 

Erdelja koji su prikrivali fanatizam pedeset i više godina. Čim su osjetili neopreznost, 
iskoristili su priliku i učinili ono što su učinili (opljačkali su 1 popalili dvadeset i sedam 
muslimanskih gradova 1 kasaba.) Ukoliko se ovo bude 1 dalje zanemarivalo, oni će 
postupati kao što su 1 navikli. Nužno je to preduprijedili. (Nije razborito da se 
nevjernička oblast prepusti nevjerničkim knezovima na području u blizini gradova kao 
što su Istanbul 1 Jedrene, jer su to važni gradovi islamskih zemalja evropske Turske.) 


ČETVRTI TEMELJ 


O prrduslovima za pobjedu i Božijoj pomoći za njeno osvarcnje te postupcima koji za 
sobom povlače poraz 

Osnova toga (pobjede) jest uzoran red i pobožnost u vojsci. Uzvišeni Allah je rekao: 
"Bog je, na strani pobožnih." (iz Kur'ana) 

"Bog je zaista na strani onih koji su bogobojazni i koji dobra djela čine". (iz Kur'ana) 
"...tražite sebi pomoći u strpljivosti i obavljanju molitve." " (iz Kur'ana) 


Nema sumnje da pobjeda dolazi uz pomoć, a pomoć stiže narodu s kojim je Allah. 
Najvažniji zadatak vladara i ministara je da se brinu o pobožnosti i dobrom redu, 
strpljivosti i obavljanju molitve medu svojim vojnicima, te da ih sprječavaju da 
zapadnu u grijeh, neposlušnost 1 sklonost novotarijama (kahvanama 1 mejhanama) i 
strastima. Ovo je moguće postići dobrim rukovođenjem i disciplinom, a to je lahko: 
posvećujući pažnju dobrim vojnicima, a okrećući glavu od loših. (Na taj način loši se 
mogu potaknuti da budu dobri). 

Preduslov za pobjedu su i dove učenjaka, Šejhova, slabih i pobožnih ljudi i njihova 
odlučnost, jer odlučnost ljudi i brdo pokreće. Mehmed a.s. je rekao: 

"Samo se dovama odupire sudbini, a samo se dobročinstvom ispunjava život." 

"Uz dove pobožnih ljudi vi ćete biti pomognuti." 

Dakle, neophodno je obraćati 1 ukazivati pažnju ovoj grupi ljudi naklonošću, 
dobročinstvom 1 poštovanjem, da bi se privukla njihova srca 1 otvorile grudi za dobre 
dove, iskrene i s lijepim namjerama, jer je u dovama veliko dobro i za ugledne i obične 
ljude. Treba zazirati od onog što im može nanijeti nepravdu, jer im to može slomiti srca 
1 grudi, što bi bio gubitak za sve ljude. U naše vrijeme ne vidi se niti opaža kod većine 
ljudi u odnosu prema njima ništa drugo osim izbjegavanja, prezira, uznemiravanja 1 
omalovažavanja, naročito kod carskih ljudi (hunkarkolu). 

Uvjet za pobjedu je i odlučnost i riješenost vladara da obuzda vojsku, obećavajući 
dobročinstvo i nagradu nakon pobjede, a potom obećanje valja 1 izvršiti, te prijetnja 
silom i kaznom za bježanje iz borbe. Dezertiranje u vrijeme pohoda uzelo je maha na 
granicama evropske Turske (Rumelije), naročito u našim krajevima (na bosanskim 
granicama). Stoga je ovo potrebno zabilježiti uz pridavanje značaja, osim kada se 
povlačenje vrši iz taktičkih razloga. 

Neko je rekao: 

"Povući se na vrijeme bolje je nego ustrajati u nevrijeme." 

Amr ibn al-Asa(573-663) upita jednom Muavija ibn Abi Sufijan(603-679, prvi vladar 
iz porodice Umejada): 

"Posmatram kako povremeno jurišaš, pa zaključili da je to tvoja hrabrost, a ponekad 
vidim kako se povlačiš, pa zaključujem da je to kukavičluk." 

Muavija odgovori u stihu: 

"Hrabar sam kad god mi se pruži prilika 

kukavica bez trenutka pogodna." 

Uslov za pobjedu je, takođe, riješenost vojnika da se bore za čast Božije vjere i 
uzdisanje Njegove riječi, a ne za sticanje imetka 1 visokog položaja. 

Muhammed a.s. je rekao: 

"Trojica ljudi imaju pravo na Božiju pomoć: borac na Božijem putu, onaj koji se ženi 
želeći da sačuva neporočnost i onaj koji zabilježi da bi izvršio." 

Naredni uslovi su disciplina i pokornost vojnika zapovjednicima, uz slogu 1 drugarstvo 
na osnovu ljubavi i bratstva, a izbjegavanje podvojenosti 1 mržnje. Ovo je jedna od 


najvažnijih stvari, a ona je nestala u naše vrijeme tako da su učestali sukobi, svađe, 
prkos i licemjerje. Stoga je potrebno ponovo uspostaviti slogu. 

Nakon ovili uvjeta, potrebna je 1 čvrsta vjera 1 pouzdanje u Boga, te oslon 1 vjera u 
Njegovog Poslanika koji vodi pravim putem. 

Što se tiče postupaka koji za sobom povlače poraz i slom i što donose prevlast 
neprijatelju, to je nemar u obavljanju poslova koje smo naprijed spomenuli. Osnovna 
stvar je neposlušnost 1 nasilje koje vri vojska. Allah je uzvišeni objavio nekim svojim 
poslanicima: "Ako mi otkaže poslušnost onaj koji me poznaje, daću vlast nad njim 
onome koji me ne poznaje." 

Muhainmed a.s. je rekao: "Nema pobjede nasiljem." 

Na to ukazuje razum jer su razvrat, činjenje ružnih djela 1 nasilje izdaja vjere: izdajnik 
je kukavica, ne kukavica ne može a da ne pretrpi poraz. 

Nasilje medu muslimanskim vojnicima u evropskoj Turskoj (Rumeliji) pojavilo se prije 
tri godine (od 1004.godine, 1595.god po greg.) 

Mnogi vojnici su se odmetnuli po pokrajini 1 čine nered: prljaju čast muslimanima, 
obeščaščuju njihove žene i djecu, otimaju od raje namirnice i nanose nepravdu ubogim 
1 slabim. Ovo se naročito odnosi na carski odred (hunkarkolu). Zbog toga je Bog uputio 
neprijatelja na rumelijske granice pa su svim silama krenuli u ofanzivu, osvojili mnoge 
tvrđave i dali pravu lekciju, te učiniše što učiniše. (Ipak takvo stanje nije ostalo 
zahvaljujući sultanu Mehmedu koji je svojim pobjedama kaznio neprijatelja.) Ovo se 
desilo islamskoj vojsci samo zbog toga što su zanemareni kontrola i upravljanje i zbog 
nemara u podmirivanju vojničkih plata i opskrbe. Većina nereda koji su se desili 
uslijedili su samo zbog pohlepe za imetkom, pri čemu ne razlučuju šta je zabranjeno, a 
šta dozvoljeno. Neka Allah prene srca vladara i ministara ovim stanjem jer je On 
Svemoguć, Velik i Uzvišen. 

Sljedeći uzrok je to što se ne obraća pažnja na izbor pravog trenutka (za otpočinjanje 
borbe), a potom oholost i potcjenjivanje neprijatelja. Zbog nebrižnih postupaka i 
zabluda neophodno je pokajanje i povratak uzvišenom Bogu 1 (takode je potrebno) 
čuvali se nemarnosti u planiranju (poslova do kraja). Bože moj. Ti koji pretvaraš moć i 
stanja, prebaci naše stanje u najbolje stanje! 


ZAKLJUČAK 


O sklapanju mira i ugovoru Allah uzvišeni je rekao: 

"Mir je bolji (od rata)." 

Kaže se: 

"Rat je tegoban 1 gorak, a mir je sigurnost i sreća." 

Kej-Husrev(spominje se u Šahnami) je rekao: 

"Najveća pogreška je zaratiti protiv onoga ko traži mir." Ardašir Babek52" kaže: 
"Neću upotrijebiti mač protiv onoga ko mi se usprotivio gdje god je dovoljan štap, niti 
ću se suprostaviti neprijatelju bijesom i mačem ako bude djelovala iskrena riječ." 
Neko je rekao: 


"Mir odgađa smrtni čas 1 čuva blagostanje." 

Svevišnji Allah kaže: 

"...za obavezu će se zaista odgovarati."(iz Kur'ana) 

(Obaveza ili zadata riječ se mora poštovati 1 ne smije se kršiti. Stih na perzijskom kaže: 
"Brinuti se o obećanju, to je posao savjesti; 

savjesnost, je zakon carski. 

Ruku poštenja zadjeni za pojas obećanja, 

nemoj biti onaj koji krši riječ zadanu." 

U hadisu se kaže: 

"Petero za petero: narodu koji prekrši ugovor Bog će postaviti za vladara njegovog 
neprijatelja; u narodu koji sudi a ne oslanja se na ono što je Bog objavio zavlada 
siromaštvo; u narodu u kojem se pojavi razvrat velika je smrtnost; narodu koji zakida 
na mjeri ne napreduje ono što posije i zasadi i snađe ga glad; narod koji odbija da 
daje milostinju biva lišen kiše." 

Ovo je kraj knjige, a Bog najbolje zna šta je ispravno, za onoga koji razmišlja i u ovom 
obimu je dovoljno, a razgovoru kraja nema. 

Sakupljeno 1 završeno - uz pomoć Boga. Gospodara Sveznajućeg -mjeseca zu-l-hidždžc 
1004. godine(juli-august 1596. godine) 

(Nakon toga, poslije povratka s pohoda na tvrđavu Jegar, mjeseca redžepa 1005. 
godine(februar-mart 1597. godine) u tvrđavi Akhisar (Prusac), napisan je komentar i 
sačinjena redakcija ovog prijevoda. 

Neka uzvišeni Allah učini da svi časni učenjaci i namjesnici razumiju smisao 1 važnost 
(ovog djela) i neka im olakša posao kako bi koristi ovog blagoslovljenog rada osjetile 
islamske pokrajine. 

Nadam se, ako Bog da, da će plemeniti ljudi koji će savjesno sve što sam napisao 
pregledati i mudri ljudi koji će se upustiti svojom plemenitošću 1 dobrotom da 
ocjenjuju djelo oprostiti mi zbog postojećih grešaka i nedostatka 1 svojom plemenitošću 
ispričati me. 


